চম্পাহাটি বিস্ফোরণের ঘটনায় মৃত্যু হল ১ জনের!

ওয়েব ডেস্ক : শনিবার চম্পাহাটিতে (Champahati) ঘটেছিল ভয়াবহ বিস্ফোরণ। সেই ঘটনায় ঘটল প্রথম মৃত্যুর (Death) ঘটনা। আরও দু’জনের অবস্থা আশঙ্কাজনক বলেই জানা যাচ্ছে। গৌরহরি গঙ্গোপাধ্যায় নামে এক ব্যক্তির মৃত্যু হয়েছে বলে খবর। শনিবার রাতে গভীর রাতে তাঁর মৃত্যু হয়েছে বলে খবর।

শনিবার দুপুরে দক্ষিণ ২৪ পরগনার (South 24 Parganas) বারুইপুর থানার চম্পাহাটি গ্রাম পঞ্চায়েতের হাড়ালে বাজি কারখানায় এই বিস্ফোরণের ঘটনা ঘটেছিল। জখম হয়েছিলেন চার জন। তাঁদের এর পরে ভর্তি করা হয়েছিল হাসপাতালে। সূত্রের খবর, এই বিস্ফোরণের ঘটনায় গৌরহরির শরীরের ১০০ শতাংশ পুড়ে গিয়েছিল। তবে শনিবার তাঁর মৃত্যু হয়েছে বলে জানা যাচ্ছে ।

আরও খবর : বাংলা বলায় বেধড়ক মার, ফের ডবল ইঞ্জিনের ওড়িশায় আক্রান্ত পরিযায়ী শ্রমিক

ঘটনায় আহত আরও তিন জন ভর্তি রয়েছে হাসপাতালে। তাঁরা হলেন কিসান অধিকারী, বিশ্বজিৎ মণ্ডল ও রাহুল পুই। এদের মধ্যে কিসান অধিকারী ও রাহুলের অবস্থা আশঙ্কাজনক বলেই জানা যাচ্ছে। রাহুলের শরীরের ৩০ শতাংশ পুড়ে গিয়েছে বলে খবর।

বিস্ফোরণ স্থল থেকে যে ছবি সামনে এসেছিল তাতে দেখা গিয়েছিল, বিস্ফোরণের তীব্রতা ঠিক কতটা ছিল। দেখা যাচ্ছে, একটি বাড়ির ছাদ উড়ে গিয়েছে। ভেঙে পড়ে বাড়ির পাঁচিলও। কারখানার একাংশ ভস্মীভূত হয়ে গিয়েছে। একটি আস্ত গাছ উড়ে গিয়েছে। জানা যাচ্ছে, এই কারখানাটি ছিল বেআইনি। পুলিশ (Police) সূত্রের খবর, এই বাজি কারখানার মালিকের কাছে বাজি মজুত ও বাজি বিক্রির লাইসেন্স ছিল। কিন্তু বাজি বানানোর লাইসেন্স ছিল কি না, তা খতিয়ে দেখছেন তদন্তকারীরা।